Vlad Voiculescu, contrazis de Raed Arafat legat de ora la care au aflat de tragedia de la "Babeș": "Practic el m-a anunțat pe mine".
Raed Arafat a susținut o conferință de presă pe tema tragediei din curtea Spitalului "Victor Babeș". Raed Arafat a declarat că a aflat despre situație după ora 17:00. Vlad Voiculescu a scris pe Facebook că a aflat în jurul orei 18:30.
Arafat a declarat în cadrul conferinței de presă că a aflat despre incidentul din curtea Spitalului Victor Babeș "după ora 17:00".Raed Arafat a mai spus că "S-a ținut legătura cu mine și doctorul Alexandru, cu managerul de la spital. S-au trimis echipe acolo. Ulterior, s-a ținut legătura și cu ministrul Sănătății".În același timp, ministrul Sănătății, Vlad Voiculescu, spune că a aflat despre incident în jurul orei 18:30."Am sunat pentru a mă asigura că pentru pacienții COVID-19 se vor găsi locuri în alte spitale din București. Am mers apoi acolo pentru a vorbi cu medicii și conducerea spitalului. Cinci dintre ei au fost transferați în siguranță. Trei dintre ei, din păcate, nu au putut fi salvați", a scris ministrul Sănătății pe pagina lui de Facebook.Arafat, despre cine este responsabil pentru incidentul de la "Victor Babeș": "Responsabilii sunt stabiliți de anchete, nu-i stabilește Arafat""Eu nu pot să stabilesc responsabilii. Sunt anchete. În situația asta, de maximă presiune, încercăm să facem tot posibilul să creștem capacitatea. Responsabilii sunt stabiliți de anchete, nu-i stabilește Arafat", a declarat șeful Departamentului pentru Situații de Urgență.De ce e a fost comunicat incidentul după 4 ore"Au fost comunicate emise. Un comunicat nu-l poți emite fără să discuți", a mai spus Raed Arafat.Întrebat care este ora decesului pentru pacienții morți, Arafat a spus că nu știe această oră, dar poate întreba colegii pentru că nu este o informație secretă.Referitor la apelul la 112, Raed Arafat a spus că: "Nu știu dacă s-a sunat. Poate că nu s-a sunat pentru că aveau o echipă. Având acolo echipă permanentă de la pompieri, nu mai suni la 112. Mie nu mi-a zis domnul Gavriș de unde a aflat".